b'\n_START_ARTICLE_\nHowStuffWorks\n_START_PARAGRAPH_\nHowStuffWorks.com on englanninkielinen tieteeseen ja tekniikkaan keskittynyt WWW-sivusto, joka selitt\xc3\xa4\xc3\xa4 erilaisten asioiden toimimista._NEWLINE_Sivuston perusti entinen Pohjois-Carolinan osavaltionyliopiston opettaja Marshall Brain vuonna 1998 harrastuksenaan. Seuraavana vuonna h\xc3\xa4n haki riskip\xc3\xa4\xc3\xa4omaa ja perusti HowStuffWorks, Inc:in kehitt\xc3\xa4m\xc3\xa4\xc3\xa4n sivustoa. Maaliskuussa 2002 se myytiin atlantalaiselle Convex Groupille, jolloin yhti\xc3\xb6n p\xc3\xa4\xc3\xa4maja siirtyi Carysta Pohjois-Carolinasta Atlantaan._NEWLINE_Sivusto laajentui alkuper\xc3\xa4iselt\xc3\xa4 alaltaan k\xc3\xa4sitt\xc3\xa4m\xc3\xa4\xc3\xa4n muitakin aiheita kuten biologiaa ja selitt\xc3\xa4m\xc3\xa4\xc3\xa4n yliluonnollisia ilmi\xc3\xb6it\xc3\xa4. Tavaramerkill\xc3\xa4 on julkaistu my\xc3\xb6s nelj\xc3\xa4 kirjaa: HowStuffWorks ja More HowStuffWorks, How Much Does the Earth Weigh? ja What If?._NEWLINE_Lokakuussa 2007  Discovery-tiedekanavaa py\xc3\xb6ritt\xc3\xa4v\xc3\xa4 Discovery Communications osti sivuston 250 miljoonalla dollarilla.'